b'\n_START_ARTICLE_\nJohann Baptist Cysat\n_START_SECTION_\n\xc5\xbdivljenje in delo\n_START_PARAGRAPH_\nCysat je bil v Ingolstadtu Scheinerjev u\xc4\x8denec. Leta 1611 sta z daljnogledom za\xc4\x8dela opazovati Son\xc4\x8deve pege._NEWLINE_Istega leta je eno leto za de Peirescom neodvisno odkril Orionovo meglico. Svoja opazovanja je objavil leta 1619 v delu Mathemata astronomica de cometa anni 1618._NEWLINE_Od leta 1623 do 1627 je bil rektor Jezuitskega kolegija v Lucernu. Leto kasneje je odpotoval v \xc5\xa0panijo. Kasneje je bil rektor kolegijev v Innsbrucku in Eichst\xc3\xa4ttu, nazadnje pa se je vrnil v Lucern, kjer je tudi umrl.\n_START_SECTION_\nPoimenovanja\n_START_PARAGRAPH_\nPo njem se imenuje 49 km \xc5\xa1irok udarni krater Cysat ( Cysatus) na ju\xc5\xbeni polobli Lune.'